OzLabs/hebrew-wiki-articles huggingface dataset:
קיקו בונדוסו

פרנסיסקו "קיקו" מיגל ריביירו טומה טבארש בונדוסו (בפורטוגזית: Francisco "Kiko" Miguel Ribeiro Tomé Tavares Bondoso; נולד ב-17 בנובמבר 1995 במוימנטה דה ביירה שבפורטוגל) הוא כדורגלן פורטוגזי המשחק בעמדת קשר הכנף בריו אבה, בהשאלה ממכבי תל אביב.

== קריירת מועדונים ==
בונדוסו גדל במחלקות הנוער של מוימנטה דה ביירה ואקדמיקו אווש. הוא החל את הקריירה המקצוענית שלו במועדונים מוימנטה דה ביירה, פריירה דה אווש ולוסטיאנו, עמם שיחק בליגה הפורטוגלית השלישית ובליגות הנמוכות ממנה.

ב-28 ביוני 2019 חתם בונדוסו בוויזלה מהליגה הפורטוגלית השלישית. בעונתו הראשונה במועדון העפיל המועדון לליגה הפורטוגלית השנייה, ובתום עונתו השנייה העפיל המועדון לליגת העל הפורטוגלית. ב-6 באוגוסט 2021 ערך את הופעת הבכורה שלו בליגת העל הפורטוגלית, בהפסד 0–3 לספורטינג ליסבון במסגרת המחזור הראשון לעונת 2021/2022. ב-14 באוגוסט הבקיע את שער הבכורה שלו בליגת העל הפורטוגלית, בניצחון 1–2 על טונדלה במסגרת המחזור השני.

ב-2 בספטמבר 2023 חתם ל-3 שנים במכבי תל אביב. הוא שותף בשני המשחקים הראשונים של העונה לפני שנפצע באימון ועבר ניתוח שהשבית אותו למספר חודשים.

ב-4 ביולי 2024 הושאל לריו אבה מליגת העל הפורטוגלית עם אופציית רכישה

== תארים ==

; מכבי תל אביב

* אליפות: 2023/2024

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:כדורגלני ויזלה
קטגוריה:כדורגלני מכבי תל אביב
קטגוריה:כדורגלני ריו אבה
קטגוריה:כדורגלנים זרים בישראל
קטגוריה:ספורטאים פורטוגזים בישראל
קטגוריה:פורטוגזים שנולדו ב-1995
ניקולו רובלה

ניקולו רובלה (באיטלקית: Nicolò Rovella; נולד ב-4 בדצמבר 2001) הוא כדורגלן איטלקי המשחק כקשר בלאציו מהסרייה א'.
==קריירה==
רובלה גדל במחלקת הנוער של גנואה וערך את הופעת הבכורה שלו בקבוצה הבוגרת בדצמבר 2019 בגיל 18. הוא הפך לשחקן הרכב קבוע בעונת 2020/2021 וסייע לגנואה להישאר בסרייה א'.

בינואר 2021 חתם רובלה ביובנטוס תמורת 18 מיליון אירו והושאל חזרה לגנואה עד סוף עונת 2021/2022. באוגוסט 2022 ערך רובלה את הופעת הבכורה שלו ביובנטוס, אך מיד הושאל למונצה העולה החדשה לסרייה א'.

בקיץ 2023 הושאל רובלה ללאציו לעונה אחת עם אופציה לרכישה קבועה.

==נבחרת לאומית==
רובלה שיחק בכל הנבחרות הצעירות של איטליה ואף היה חלק מסגל הנבחרת הצעירה שהעפילה לאליפות אירופה עד גיל 21 ב-2021.<ref></ref>
== קישורים חיצוניים ==

== הערות שוליים ==

קטגוריה:כדורגלנים איטלקים
קטגוריה:כדורגלני לאציו
קטגוריה:כדורגלני יובנטוס
קטגוריה:קשרי כדורגל איטלקים
קטגוריה:איטלקים שנולדו ב-2001
אדוארדו בובה

אדוארדו בובה (באיטלקית: Edoardo Bove; נולד ב-16 במאי 2002 ברומא שבאיטליה) הוא כדורגלן איטלקי המשחק בעמדת הקשר בקבוצת פיורנטינה בהשאלה מרומא מהסרייה א'.

== קריירת מועדונים ==
בובה גדל במחלקת הנוער של רומא. ב-9 במאי 2021 ערך את הופעת הבכורה שלו בקבוצה הבוגרת של המועדון, בניצחון 5-0 על קרוטונה במסגרת המחזור ה-35 בסרייה א' לעונת 2020/2021. בעונת 2021/2022 זכה עם רומא בקונפרנס ליג.

ב-30 באוגוסט הושאל בובה אל פיורנטינה.

== קריירה בינלאומית ==
בובה היה חלק מסגל נבחרת איטליה עד גיל 21 לטורניר אליפות אירופה עד גיל 21 בשנת 2023, וערך ארבע הופעות בטורניר.

== תארים ==
;רומא
* קונפרנס ליג (1): 2021/2022

== קישורים חיצוניים ==

קטגוריה:כדורגלנים איטלקים
קטגוריה:קשרי כדורגל איטלקים
קטגוריה:כדורגלני רומא
קטגוריה:כדורגלני פיורנטינה
קטגוריה:איטלקים שנולדו ב-2002
עונת 2023/2024 בליגה הבלקנית בכדורסל

עונת 2023/2024 בליגה הבלקנית בכדורסל (BIBL) הייתה העונה ה-16 של תחרות אירופית זו לקבוצות כדורסל.

המשחק הראשון במסגרת שלב הבתים התקיים באוקטובר 2023, סיגל פרישטינה זכתה בתואר בפעם השלישית בתולדותיה לאחר ניצחון על א.א.ל. לימסול בגמר.

== הקבוצות ==
בעונה זו נרשמו למפעל א.א.ל. לימסול הקפריסאית שנרשמה למפעל לראשונה והיא גם הנציגה הראשונה של קפריסין בתחרות מאז הקמתה. לובצ'ן צטיניה ששבה לליגה לראשונה מאז 2010, ופלייבליה שהצטרפה לראשונה ממונטנגרו וסיגל פרישטינה מקוסובו ששבה לליגה לאחר שלא השתתפה בעונה שעברה.

בדצמבר הוכרז כי קייבי פיה תצטרף למפעל לאחר שחלק מהקבוצות שיחקו 5 ו-4 משחקים.
{| class="wikitable" style="text-align:right"
!מקום
!קבוצה
!משחקים
!ניצחונות
!הפסדים
!width=20|זכות
!width=20|חובה
!width=20|הפרש
!width=20|נקודות
!הערות
|-
| 1.|| סיגל פרישטינה
||8||6||2||725||631||94+||14
|-
| 2.|| א.א.ל. לימסול
||8||5||3||635||552||83+||13
|-
|3.||קייבי פיה
||8||5||3||694||653||41+||13
|-
|4.|| לובצ'ן צטיניה
||8||4||4||593||630||33-||12
|-
|5.|| פלייבליה
||8||0||8||540||725||185-||8
|}
==פיינל פור==
4 הראשונות העפילו לטורניר הגמר אשר יתקיים בלימסול ב-12 עד ל-14 באפריל 2024.

===משחק על מקום 3===

===גמר===

==הערות שוליים==

קטגוריה:עונות בליגה הבלקנית בכדורסל
קטגוריה:תחרויות כדורסל ב-2024
קטגוריה:תחרויות כדורסל ב-2023
קטגוריה:תחרויות כדורסל באירופה
ג'ורג'ו צ'יטאדיני

ג'ורג'ו צ'יטאדיני (באיטלקית: Giorgio Cittadini; נולד ב-18 באפריל 2002 בגארדונה ואל טרומפיה שבאיטליה) הוא כדורגלן איטלקי המשחק בעמדת הבלם בקבוצת מונצה מהסרייה א', בהשאלה מאטאלנטה.

== קריירת מועדונים ==
צ'יטאדיני גדל במחלקות הנוער של לומצאנה ואטאלנטה. ב-9 בינואר 2022 ערך את הופעת הבכורה שלו בקבוצה הבוגרת של אטאלנטה, בניצחון 6-2 על אודינזה במסגרת המחזור ה-21 בסרייה א' לעונת 2021/2022.

ב-7 ביולי 2022 הושאל צ'יטאדיני למשך עונת למודנה מהסרייה ב'. הוא ערך 18 הופעות ליגה במהלך תקופת ההשאלה.

ב-4 ביולי 2023 הושאל ציטאדיני למשך עונת 2023/2024 למונצה מהסרייה א'.

== קריירה בינלאומית ==
צ'יטאדיני היה חלק מסגל נבחרת איטליה עד גיל 21 לטורניר אליפות אירופה עד גיל 21 בשנת 2023, אך לא שיחק בטורניר.

== קישורים חיצוניים ==

== הערות שוליים ==

קטגוריה:כדורגלנים איטלקים
קטגוריה:בלמי כדורגל איטלקים
קטגוריה:כדורגלני אטאלנטה
קטגוריה:כדורגלני מודנה
קטגוריה:כדורגלני מונצה
קטגוריה:איטלקים שנולדו ב-2002
ניקו מנטל

ניקו מנטל (בגרמנית: Nico Mantl; נולד ב-6 בפברואר 2000 במינכן שבגרמניה) הוא כדורגלן גרמני המשחק בעמדת השוער בקבוצת רד בול זלצבורג מהבונדסליגה האוסטרית.

== קריירת מועדונים ==
מנטל גדל במחלקות הנוער של FC דייזנהופן ואונטרהאכינג. בשנת 2017 החל לשחק בקבוצה הבוגרת של אונטרהאכינג, ובסך הכל ערך 57 הופעות ליגה במדי המועדון במסגרת הליגה הגרמנית השלישית.

ב-28 בינואר 2021 חתם מנטל על חוזה לארבע שנים וחצי ברד בול זלצבורג מהבונדסליגה האוסטרית. ב-16 במאי ערך את הופעת הבכורה שלו במועדון, בניצחון 5-2 על ל.א.ס.ק. לינץ במסגרת המחזור ה-31 בליגה לעונת .

ב-30 בדצמבר 2022 הושאל מנטל לאולבורג בולדספילקלוב מליגת העל הדנית עד לתום עונת . ב-14 באפריל ערך את הופעת הבכורה שלו במועדון, בתיקו 1-1 נגד מיטיולן במסגרת הליגה. בסך הכל ערך שמונה הופעות ליגה במהלך תקופת ההשאלה.

== קריירה בינלאומית ==
מנטל היה חלק מסגל נבחרת גרמניה עד גיל 21 לטורניר אליפות אירופה עד גיל 21 בשנת 2023, אך לא שיחק בטורניר.

== תארים ==
;רד בול זלצבורג
* אליפות אוסטריה (2): 2020/2021, 2021/2022
* הגביע האוסטרי (2): 2020/2021, 2021/2022

== קישורים חיצוניים ==

== הערות שוליים ==

קטגוריה:כדורגלנים גרמנים
קטגוריה:שוערי כדורגל גרמנים
קטגוריה:מינכן: כדורגלנים
קטגוריה:כדורגלני אונטרהאכינג
קטגוריה:כדורגלני ליפרינג
קטגוריה:כדורגלני רד בול זלצבורג
קטגוריה:כדורגלני אולבורג
קטגוריה:ספורטאים זרים באוסטריה
קטגוריה:ספורטאים זרים בדנמרק
קטגוריה:גרמנים שנולדו ב-2000
Montuno

"Montuno" הוא שיר של הזמרת האמריקאית-קובנית גלוריה אסטפן אשר יצא כסינגל הרביעי מתוך אלבומה Mi Tierra בממלכה המאוחדת וארצות הברית ב-18 בדצמבר 1993 וכסינגל החמישי באופן כללי מהאלבום.<ref name=":0"></ref> בממלכה המאוחדת וארצות הברית השיר יצא כסינגל הרביעי במקום השיר "" שיצא כסינגל הרביעי באמריקה הלטינית ושאר אירופה.<ref name=":0" />

בעקבות כך השיר יצא כסינגל בארצות הברית, הממלכה המאוחדת ועוד כמה מדינות באירופה.<ref name=":0" /> בארצות הברית והממלכה המאוחדת הסינגל הופץ במהדורה מוגבלת על גבי תקליטור שכלל מספר שירים וגם על גבי תקליט בעוד בכמה מדינות באירופה הסינגל הופץ על גבי פורמט אחר.

== ביקורות ==
אלן ג'ונס ממיוזיק ויק כתב על השיר: "קצת פחות מ-5 דקות ודחוק ב-33 rpm על גביי 7 אינץ', הסינגל האחרונה של גלו הוא שיר נוסף היישר מבית הספר של "The Mambo Kings" של אמריקה הלטינית. אם כי העובדה שהוא במהדורה מוגבלת לא יהפוך אותו לאחד הלהיטים הגדולים שלה".

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1993
קטגוריה:סינגלים מ-1993
קטגוריה:שירי גלוריה אסטפן
קטגוריה:שירים בספרדית
קטגוריה:סינגלים בהוצאת אפיק רקורדס
נואה אטובולו

נואה אטובולו (בגרמנית: Noah Atubolu; נולד ב-25 במאי 2002 בפרייבורג שבגרמניה) הוא כדורגלן גרמני המשחק בעמדת השוער בקבוצת פרייבורג מהבונדסליגה.

== קריירת מועדונים ==
אטובולו גדל במחלקות הנוער של ספורטפרונדה איינטרכט פרייבורג ופרייבורג. בשנת 2020 החל לשחק בקבוצת המילואים של פרייבורג. ב-19 באוקטובר 2022 ערך את הופעת הבכורה שלו בקבוצה הראשונה של המועדון, בניצחון 2-1 על זנקט פאולי במסגרת הסיבוב השני של הגביע הגרמני לעונת . ב-19 באוגוסט 2023 ערך את הופעת הבכורה שלו בבונדסליגה, בניצחון 2-1 על הופנהיים במסגרת המחזור הראשון לעונת 2023/2024.

== קריירה בינלאומית ==
אטובולו היה חלק מסגל נבחרת גרמניה עד גיל 21 לטורניר אליפות אירופה עד גיל 21 בשנת 2023, וערך שלוש הופעות בטורניר.

== קישורים חיצוניים ==

== הערות שוליים ==

קטגוריה:כדורגלנים גרמנים
קטגוריה:שוערי כדורגל גרמנים
קטגוריה:כדורגלני פרייבורג
קטגוריה:גרמנים שנולדו ב-2002
Hollow Knight: Silksong

Hollow Knight: Silksong (בתרגום חופשי לעברית: אביר חלול: שיר משי) הוא משחק וידאו שטרם ראה אור מסוגת הרפתקאות-פלטפורמה שמפותח על ידי צוות הפיתוח האוסטרלי Team Cherry עבור Windows, macOS, לינוקס, פלייסטיישן 4, פלייסטיישן 5, Nintendo Switch, Xbox One ו- Xbox Series X/S . הוא הוכרז ב-14 בפברואר 2019, כהמשך המשחק Hollow Knight משנת 2017.

== משחקיות ==
Hollow Knight: Silksong, הוא משחק הרפתקאות-פלטפורמה בסגנון "מטרוידבניה" הדומה במובנים רבים לכותר הקודם בסדרה, Hollow Knight. אולם, נעשו כמה שינויים למשחק, כגון הדרך בה השחקן מסוגל לנוע בצורה מהירה וחלקה ויכולת השחקן לרפא את עצמו באופן מיידי. בנוסף, משימות צד יתווספו למשחק, והן יופיעו ביומן המשחק על מנת שיהיה ניתן לעקוב אחריהן בקלות. מערכת המשימות מחולקת לארבע קטגוריות: איסוף, נדידה, ציד וציד מפואר, המשימות מתקבלות מה - NPC במהלך המשחק.<ref name="pc-overview"></ref>

Team Cherry הצהירו שהמשחק יהיה גדול בהרבה מקודמו, והודיעו שהמשחק יכלול לפחות 165 אויבים חדשים ולמעלה מ-100 ספסלים, בעוד שבמשחק הקודם היו רק 41 ספסלים.<ref name="Team Cherry"></ref><ref></ref>

כמו כן, תתווסף רמת קושי בשם "נשמת-משי" (Silk Soul) בסגנון "מוות קבוע" <small></small>, שבה השחקן אינו חוזר לחיים, בדומה ל - "נשמת-פלדה" (Steel Soul) שהייתה במשחק הקודם.<ref name="Team Cherry1"></ref><ref></ref>

== בסיס העלילה ==
הורנט נתפסת ונלקחת לממלכה נסתרת בשם פארלום, הממלכה "רדופה על ידי שיר ומשי", ועליה לטפס לפסגה על מנת להגיע למצודה הנוצצת.<ref name="Team Cherry2"></ref>

== פיתוח ==
Hollow Knight: Silksong הוכרז ב-14 בפברואר 2019, כאשר שוחרר לו טריילר.<ref></ref> בנוסף, המפתחים שחררו סרטון בו הם מרחיבים לגבי המשחק.<ref></ref>

במקור, הורנט תוכננה להופיע כדמות הניתנת למשחק כבר ב-DLC של המשחק הקודם.<ref></ref> בסופו של דבר, בשל רוחב ההיקף של הפרויקט, Team Cherry החליטו להרחיב את ה-DLC למשחק המשך מלא.<ref name="Polygon announcement"></ref>

במרץ 2019 המפתחים פרסמו עדכון הכלל תיאורים וציורים של דמויות שיופיעו ב-Silksong. כחלק מהעדכון הם הודו למעריצי המשחק על התמיכה בהם.<ref></ref>

בדצמבר 2019, Team Cherry שחררו חלק מפסקול המשחק, שהלחין כריסטופר לארקין, וכן עדכון על המספר הכולל של אויבים שפותחו, עם מידע נוסף על אויבים שונים.<ref></ref>

בפברואר 2022 וויליאם פלן, שהצהיר שהמשחק עדיין בפיתוח, ואין סיבה לחשוש מהיעדר עדכונים, ואמר שפרטים נוספים ייחשפו ככל שהמשחק יתקרב לתאריך יציאתו.<ref></ref>

טריילר חדש למשחק נחשף ב- Xbox & Bethesda Games Showcase ביוני 2022, הטריילר חשף שהמשחק ישוחרר ב- Xbox Game Pass בעת השקתו, ויהיה זמין גם לווינדוס וגם ל-Xbox Series X/S.<ref></ref> נציג השיווק של Team Cherry, מת'יו גריפין, הכריז ב-10 במאי 2023 שחרור המשחק יתעכב, והצהיר "תכננו לשחרר את המשחק במחצית הראשונה של 2023, אבל הפיתוח עדיין נמשך".<ref></ref>

בספטמבר 2022 אישרה סוני שהמשחק ישוחרר גם לפלייסטיישן 4 ופלייסטיישן 5.<ref></ref>

== קבלה ==
במאי 2022, המשחק זכה בפרס "המשחק המצופה ביותר" מטעם יוניטי.<ref name="IndieWorld"></ref><ref name="Unity Awards"></ref>

== הערות שוליים ==

== קישורים חיצוניים ==
* 
* 

קטגוריה:משחקי Xbox Series X/S
קטגוריה:משחקי Windows
קטגוריה:משחקי נינטנדו סוויץ'
קטגוריה:משחקי פלטפורמות ממוחשבים
קטגוריה:משחקי macOS
קטגוריה:משחקי לינוקס
קטגוריה:מוצרים עתידיים: משחקים
קטגוריה:משחקי מטרוידבניה
קטגוריה:משחקי אינדי
קטגוריה:משחקי וידאו שפותחו באוסטרליה
דניל קסטיו

דניל דניאל קסטיו פרסיאדו (בספרדית: Denil Deniel Castillo Preciado; נולד ב-24 במרץ 2004 באקוודור) הוא כדורגלן אקוודורי המשחק בעמדת הקשר האחורי בקבוצת שחטאר דונצק מליגת העל האוקראינית.

== קריירת מועדונים ==
קסטיו גדל במחלקת הנוער של ליגה דפורטיבה אוניברסיטריה דה קיטו. הוא הושאל במשך תקופה קצרה לאתלטיקו קין.

ב-24 באפריל 2023 חתם בשחטאר דונצק מליגת העל האוקראינית. ב-29 ביולי ערך את הופעת הבכורה שלו במועדון, בניצחון 2-1 על מטאליסט חרקוב במסגרת המחזור הראשון בליגה לעונת .

== קריירה בינלאומית ==
קסטיו היה חלק מסגל נבחרת אקוודור עד גיל 20 לטורניר גביע העולם עד גיל 20 בשנת 2023, וערך הופעה אחת בטורניר.

== קישורים חיצוניים ==

== הערות שוליים ==

קטגוריה:כדורגלנים אקוודורים
קטגוריה:קשרי כדורגל אקוודורים
קטגוריה:כדורגלני ליגה דה קיטו
קטגוריה:כדורגלני שחטאר דונצק
קטגוריה:ספורטאים זרים באוקראינה
קטגוריה:אקוודורים שנולדו ב-2004
כאוכבא (לבנון)

כַּ֫אוּכַּבַּא (בערבית: كَوْكَبَا – כַּוְכַּבַּא) הוא כפר בנפת חאצביא במחוז א-נבטיה, בדרום לבנון.

== היסטוריה וארכאולוגיה ==
=== שרידים נאוליתיים ===
ליד הכפר נמצא אתר ארכאולוגי נאוליתי, הממוקם מזרחית לכפר מג'דל בלהיץ וליד העיירה ראשיא שבבקאע. האתר נתגלה על ידי בילו בשנת 1957, וחפירה במקום נערכה בשנת 1964.<ref>[https://books.google.com/books?id=KlZtAAAAMAAJ&q=Kaukaba Hours, Francis., Atlas des sites du proche orient (14000-5700 BP), pp 57, 198 & 490, Maison de l'Orient Mediterraneen, 1994.]</ref>

באתר התגלו, על פני השטח, גרזני צור, מגלים, אובסידיאן, כלי בזלת וראשי חיצים המתוארכים לראשית התקופה הנאוליתית. בנוסף, נמצאו באתר חפצי אמנות ובהם סדרה של קישוטי צור, ועליהם סימני שחיקה המעידים על שימוש. בנוסף, נמצאו שרידי כלים חקלאיים כמו מעדרי בזלת המתוארכים לאלף ה-6 לפנה"ס או אף קודם לכן. נראה שמקורם של כלים אלו באתר אחר, שטרם נתגלה.<ref>J. Cauvin., Mèches en silex et travail du basalte au IVe millénaire en Béka (Liban)., pp. 118-131, Melanges de l'Universite Saint-Joseph, Volume 45, Universite Saint-Joseph (Beirut, Lebanon), 1969.</ref><ref>Copeland, Lorraine., Neolithic village sites in the South Bekaa, Lebanon., pp. 83-114, Melanges de l'Universite Saint-Joseph, Volume 45, Universite Saint-Joseph (Beirut, Lebanon), 1969.</ref><ref>Copeland, Lorraine & Wescombe, P. J., Inventory of Stone Age Sites in Lebanon (1966) Part 2: North - South - East Central Lebanon, pp 23, 1-174, Melanges de L'Universite Saint-Joseph, Volume 42, Universite Saint-Joseph (Beirut, Lebanon), 1966.</ref>

=== התקופה העות'מאנית ===
עלי סמית, המיסיונר האמריקאי שהשתקע בלבנון, מציין ב-1838 כי במקום מתגוררת אוכלוסייה מעורבת של מרונים ודרוזים.<ref>E. Robinson and E. Smith, Biblical Researches, 1841, vol 3, 2nd appendix, p. [https://archive.org/stream/biblicalresearch03robiuoft#page/138/mode/1up 138]</ref>

בשנת 1875, חוקר ארץ ישראל הצרפתי ויקטור גרן ביקר בכפר, וכתב שרוב תושביו מרונים. הוא ציין כי סביב הכפר יש מטעי תות.

=== לבנון ===
ב-9 במאי 1978, אירעה בכפר היתקלות בין חמושים של אש"ף לבין כוח יוניפי"ל נורווגי. הכוחות הנורווגים הראשונים הגיעו ללבנון כחודש וחצי קודם לכן, ב-25 במרץ 1978. היתקלות זו, שראשיתה בירי אש"ף על החיילים הנורווגים, התפתחה לכדי קרב שנמשך שישה שבועות.<ref name=":02"></ref><ref name=":12"></ref> בקרב נפצע חייל נורווגי אחד באופן קל. מספר ההרוגים הפלסטינים שנוי במחלוקת: לפי אש"ף, נהרג בהיתקלות חמוש אחד ונפצע חמוש אחד, בעוד שהנורווגים דיווחו על 8 חמושים פלסטינים הרוגים.

=== תקופות עימות במעורבות ישראלית ===
ב-18 במרץ 1978, בזמן מבצע ליטני, סרק גדוד 890 של צה"ל את הכפר שאוכלוסייתו כללה דרוזים ונוצרים, אך לא מצא בו מחבלים פלסטינים. בסריקות בסמוך לכפר נמצאו בו עמדות של מחבלים כולל תחמושת. הכפר היה הראשון שפונה בנסיגת צה"ל במבצע ליטני ונמסר לכוח של האו"ם לאחר שבועיים, ב-1 באפריל.

== ראו גם ==
* מוצב כאוכבא

==קישורים חיצוניים==

== ביאורים ==

== הערות שוליים ==

קטגוריה:לבנון: אתרים ארכאולוגיים
קטגוריה:אתרים ארכאולוגים נאוליתים
קטגוריה:רצועת הביטחון
קטגוריה:מחוז א-נבטיה: יישובים
האני מוכתר

האני אבובקר מוכתר (בגרמנית: Hany Mukhtar; נולד ב-21 במרץ 1995) הוא כדורגלן גרמני המשחק כקשר התקפי בנאשוויל מה-MLS.

== קריירה ==
מוכתר התחיל לשחק כדורגל בגיל צעיר מאוד בקבוצות נוער מקומיות ובגיל 7 הצטרף לאקדמיית הנוער של הרטה ברלין. הוא עלה בקבוצות הנוער ואף קפטן את קבוצת הנוער שזכתה באליפות ב-2012. בגיל 17 ערך את הופעת הבכורה שלו בקבוצה הבוגרת והפך לשחקן השני הצעיר ביותר שמשחק בהרטה ברלין.

ב-2015, חתם מוכתר בבנפיקה ליסבון אך הושאל לקבוצות שונות וב-2017 חתם בברונדבי מליגת העל הדנית. הוא היה לשחקן מפתח בקבוצה ואף זכה עמה בגביע ב-2018.

ב-2019, חתם מוכתר בנאשוויל, באותה תקופה קבוצת ההתרחבות החדשה ב-MLS. הוא הפך לשחקן מוביל בקבוצה וב-2022 זכה בתואר ה-MVP של הליגה לאחר שהוביל אותה לפלייאוף.<ref></ref>

== נבחרת לאומית ==
מוכתר גם שיחק בנבחרות הצעירות של גרמניה ואף זכה עמן באליפות אירופה עד גיל 19 ב-2014.<ref></ref>

==קישורים חיצוניים==

==הערות שוליים==

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני בנפיקה ליסבון
קטגוריה:כדורגלני נאשוויל
קטגוריה:ברלין: כדורגלנים
קטגוריה:גרמנים שנולדו ב-1995
אסקיאל אווילה

לואיס אסקיאל "צ'ימי" אווילה (בספרדית: Luis Ezequiel "Chimy" Ávila; נולד ב-6 בפברואר 1994) הוא כדורגלן ארגנטינאי המשחק כחלוץ בריאל בטיס מהלה ליגה.

==קריירה==
אבילה התחיל את הקריירה שלו בקבוצת הנוער של טירו פדרל וערך את הופעת הבכורה שלו בקבוצה הבוגרת בליגה השנייה בארגנטינה בגיל 16 בלבד. ב-2015 חתם בסן לורנסו מליגת העל הארגנטינאית.

ב-2017 הושאל אבילה לואסקה מהליגה הספרדית השנייה וסייע לה להעפיל ללה ליגה. הוא המשיך עם ואסקה גם בלה ליגה והיה מלך שערי הקבוצה עם 10 שערים בעונת 2018/2019.

בקיץ 2019 חתם אבילה באוסאסונה. בינואר 2020 נפצע בברכו והחמיץ את המשך העונה.

בספטמבר 2020 נפצע שוב באותה פציעה בברכו השנייה והחמיץ גם את עונת 2020/2021 כמעט במלואה. אבילה חזר לשחק במרץ 2021 לאחר 435 ימים מחוץ למגרשים.<ref></ref>

ב-1 בפברואר 2024 חתם לשלוש וחצי שנים בריאל בטיס.

== קישורים חיצוניים ==

== הערות שוליים ==

קטגוריה:כדורגלנים ארגנטינאים
קטגוריה:חלוצי כדורגל ארגנטינאים
קטגוריה:רוסאריו: כדורגלנים
קטגוריה:כדורגלני אוססונה
קטגוריה:כדורגלני וסקה
קטגוריה:כדורגלני סן לורנסו
קטגוריה:כדורגלני ריאל בטיס
קטגוריה:ספורטאים ארגנטינאים בספרד
קטגוריה:ארגנטינאים שנולדו ב-1994
עומאר סאדיק

עומאר סאדיק מסבאח (באנגלית: Umar Sadiq Mesbah; נולד ב-2 בפברואר 1997), הוא כדורגלן ניגרי המשחק כחלוץ בריאל סוסיאדד מהלה ליגה ובנבחרת ניגריה.

==קריירה==
סאדיק התחיל לשחק כדורגל ברחובות עיר הולדתו קדונה. ב-2013 הצטרף לאקדמיית הנוער של ספציה האיטלקית וכבר בעונתו הראשונה היה מלך השערים של הליגה לנוער עם 26 שערים. ב-2015 הושאל לרומא וערך את הופעת הבכורה שלו בסרייה א'.

ב-2016 חתם סאדיק על חוזה קבוע ברומא, אבל הושאל מידית לבולוניה. בעונת 2017/18 הושאל לטורינו ובעונה שלאחר מכן לנאק ברדה מהולנד. ב-2018/19 הושאל לריינג'רס מליגת העל הסקוטית ולאחר מכן לפרוג'ה מהסרייה ב'.

בעונת 2019/20 הושאל סאדיק לפרטיזן בלגרד מליגת העל הסרבית והיה שחקן מפתח עם 20 שערי ליגה. ב-2020 חתם באלמריה מהליגה הספרדית השנייה ובקיץ 2022 חתם בריאל סוסיאדד מלה ליגה.
==נבחרת לאומית==
סאדיק שיחק בנבחרת האולימפית של ניגריה וזכה עמה במדליית ארד באולימפיאדת ריו 2016.<ref></ref> הוא ערך את הופעת הבכורה שלו בנבחרת הבוגרת ב-2021.

נכלל בסגל נבחרת ניגריה לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:קדונה: כדורגלנים
קטגוריה:כדורגלני ספציה
קטגוריה:כדורגלני רומא
קטגוריה:כדורגלני בולוניה
קטגוריה:כדורגלני טורינו
קטגוריה:כדורגלני נאק ברדה
קטגוריה:כדורגלני גלאזגו ריינג'רס
קטגוריה:כדורגלני פרוג'ה
קטגוריה:כדורגלני פרטיזן בלגרד
קטגוריה:כדורגלני אלמריה
קטגוריה:כדורגלני ריאל סוסיאדד
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:ספורטאים ניגרים באיטליה
קטגוריה:ספורטאים ניגרים בהולנד
קטגוריה:ספורטאים ניגרים בסקוטלנד
קטגוריה:ספורטאים זרים בסרביה
קטגוריה:ספורטאים ניגרים בספרד
קטגוריה:ניגרים שנולדו ב-1997
שיר כלולות

"שיר כלולות" הוא שיר בביצוע הזמר הישראלי יזהר כהן. נסים אלוני כתב את השיר, ועודד לרר הלחין אותו. השיר נוצר עבור פסטיבל הזמר והפזמון תשל"ג – 1973, בוצע בעיבודו של יצחק גרציאני והגיע למקום ה־10, אך הפך לאחד מהשירים הזכורים מהפסטיבל. השיר הוקלט ב־1974 בעיבודו של אלדד שרים, והגרסה הזאת נכללה באלבומו של כהן "חלומות שמורים", שהתפרסם ב־1976.

שייקה לוי, יואב יצחק וששי קשת הקליטו גרסאות כיסוי לשיר.

== על השיר ==
המלחין עודד לרר קיבל את מילותיו של אלוני, שמתכתבות עם שיר השירים, והלחין אותו.

כהן ביצע את השיר בפסטיבל הזמר והפזמון תשל"ג בזמן שהיה בחופשת שחרור משירותו הצבאי בצוות הווי הנח"ל. הפסטיבל שודר במוצאי יום העצמאות ה'תשל"ג, ב־7 במאי 1973. כל חמשת השירים הראשונים שבוצעו בפסטיבל הזה – ובכללם "שיר כלולות" – היו שירי משוררים.

כהן סיפר על הביצוע בפסטיבל:

כהן טען שמילות השיר גרמו לבלבול מכיוון ש"אנשים ניסו להבין אם זה שיר אופטימי או פסימי, כי בבתים הראשונים המחזר כותב לאהובתו, קורא לה אחותי כלה ומבטיח לה מתנות יקרות, טל מהר גלעד, זהב אופיר, פנינת הים, בגדי מלכות – ואז בסוף הוא נותן לה פת של חרובים, לחם אביונים, שמלת אביון, כוכב רחוק וקר. וגם כל שושניו – שחורים הם כמו לחם אביונים וכמו… שיר האהבה".

== מיקומי שיא ==

== קישורים חיצוניים ==

* [https://youtu.be/Cnxu1PPz5RQ?si=bHhJ46XNN6sNJ00W יזהר כהן מבצע את השיר בפסטיבל הזמר והפזמון תשל"ג – 1973], באתר יוטיוב
* [https://youtu.be/vTxCi_ZIE3g?si=TRdN6OFTBcHGinsS "שיר כלולות" – רמיקס], באתר יוטיוב

== הערות שוליים ==

קטגוריה:שירי 1973
קטגוריה:סינגלים מ-1973
קטגוריה:סינגלים מ-1976
קטגוריה:שירי יזהר כהן
קטגוריה:שירי פסטיבל הזמר והפזמון 1973
קטגוריה:שירים בעברית
קטגוריה:שירים על נישואים
גאפור גולאם

גאפור גולאם (10 במאי 1903 – 10 ביולי 1966) היה משורר, סופר ומתרגם ספרותי אוזבקי. גולאם נחשב לאחד מהסופרים האוזבקים המשפיעים ביותר של המאה ה-20. הוא נודע כאחד ממייסדי השירה האוזבקית המודרנית, יחד עם חאמזה חאקמזודה ניוזי. גאפור גולאם קיבל את פרס סטלין היוקרתי בשנת 1946 והפך ל"משורר הלאומי של הרפובליקה הסובייטית האוזבקית" בשנת 1963. בשנת 1970 הוענק לו פרס לנין.

== שירו "הנני יהודי"==
בשנות מלחמת העולם השנייה כיוון את שירתו לתמוך במאבק הסובייטי בנאציזם ובפשיזם. שירו הנודע פואמה | הַמִּקְדָּשׁ! קוּם מִטַּחַב שכונתה גם "הנני יהודי (תשובה להיטלר)" חובר ברוח זאת.
הדובר בשיר קורא לעצמו יהודי מתוך תחושת הזדהות עם העם היהודי ועם תרבותו העתיקה מתוך השוואה לתרבות הגזענית של גרמניה הנאצית.
השיר תורגם לעברית על ידי אמנון גינזאי. קראית ההזדהות הנועזת של השיר הובילה להשפעתו העצומה של השיר ולכך שעורר הדים רבים, הן בקרב יהודים והן בקרב לא יהודים.

==ילדותו ויצירתו ==
גאפור גולאם נולד למשפחה ענייה ב-10 במאי 1903 בטשקנט. אביו, גולם מירזה אוריף, ידע רוסית, אהב לקרוא שירים ויכול היה לכתוב בעצמו שירה. הוא נפטר כשגאפור גולאם היה רק בן תשע.

הוא זכור בעיקר בזכות סיפוריו שום בולה ( הילד השובב ) (שהותאם לסרט ב-1977) ויודגור . ג'עפור ג'ולום ידוע גם בתרגום יצירותיהם של סופרים זרים רבים ומשפיעים, כמו אלכסנדר פושקין, ולדימיר מיאקובסקי וויליאם שייקספיר. הוא תרגם את לה מריה דה פיגארו של פייר בומרשה, את אותלו של וויליאם שייקספיר וגוליסטאן מסעדי שירזי לאוזבקית.

==הנצחה בישראל ==
עיריית קריית גת בעידוד ישראלים יוצאי אוזבקיסטן הנציחה את שמו בכיכר בעיר. באוגוסט 2023, בנוכחות שגרירת אוזבקיסטן בישראל ונציגת אגודת הסופרות והסופרים העברים בישראל, התקיים אירוע לזכרו בכיכר גאפור גולאם שבו הוקרא שירו המפורסם והונחו זרים לזכרו.

==לקריאה נוספת==
* [https://www.haaretz.co.il/literature/tarbut-sifrot/2023-05-23/ty-article/.premium/00000188-4267-d7fa-a1dc-faef5f880000 הפואמה | הַמִּקְדָּשׁ! קוּם מִטַּחַב - בהארץ ספרים]
* [https://www.infocenters.co.il/yadyaari/notebook_ext.asp?book=142796&lang=heb&site=yadyaari אודותיו בארכיון יד יערי]
==קישורים חיצוניים==

קטגוריה:סופרים סובייטים
קטגוריה:מתרגמים מרוסית
קטגוריה:מקבלי עיטור הדגל האדום של העמל
קטגוריה:מקבלי עיטור לנין
קטגוריה:זוכי פרס לנין
קטגוריה:ילידי 1903
קטגוריה:נפטרים ב-1966
שלמה אפרתי

שלמה אפרתי (כ"ט באייר ה'תרע"ב, 16 במאי 1912 – כ"ח באייר ה'תשכ"ה, 30 במאי 1965) היה מזכ"ל הקיבוץ הדתי וראש המועצה האזורית חבל יבנה.

==ביוגרפיה==
נולד בשם שלמה אפטרוט באנטוורפן שבבלגיה. אביו, שמעון היה מזכיר הקהילה באנטוורפן. למד בבית ספר ציבורי והשלים לימודי יהדות בבית הספר תחכמוני (בית ספר). היה פעיל בתנועת נוער ציונית. עם סיום לימודיו החל לעבוד במפעל של סבו באלמלו שבהולנד, השתלם בהנהלת חשבונות וכן למד נגרות כהכנה לעלייה לארץ, ובמקביל המשיך בפעילות בתנועת הנוער. היה פעיל בהכשרה של בח"ד באלמלו וחבר הנהלת הארגון הציוני-דתי ההולנדי "דת וארץ". ב-1937 התחתן ועלה לארץ ישראל, והשתקע בקבוצת רודגס שהפכה לימים לקבוצת יבנה. בתחילה עבד כנגר (ואף השתתף בבניית כפר הנוער הדתי בכפר חסידים), והשתלב בעבודה הציבורית כמזכיר קבוצת יבנה, תפקיד שבו נשא שנים רבות. בין השאר, הוביל לכך שבית הכנסת יהיה מבנה הציבור הראשון שייבנה בקבוצה. ב-1945 יצא לאירופה כדי לסייע בארגון הבריחה וההעפלה. לאחר כשנתיים שב ארצה והחל לעבוד במרכז החקלאי של הפועל המזרחי, בשליחותו יצא לארצות הברית ולאנגליה. נבחר למזכ"ל הקיבוץ הדתי. עם הקמת המועצה האזורית חבל יבנה ב-1950, נבחר כיושב הראש הראשון שלה. במקביל המשיך לשמש כמנהל החשבונות של הקיבוץ וכחבר הנהלת גבעת וושינגטון. במשך שנים ארוכות העביר שיעור יומי בתלמוד בבית הכנסת של הקיבוץ.

ביום ראשון, 30 במאי 1965, טבע למוות בבריכת השחייה של הקיבוץ. נקבר בבית הקברות בקיבוצו. בין מספידיו היה השר יוסף בורג.

שמו הונצח בבית ספר למלאכה בגבעת וושינגטון.

==חיים אישיים==
היה נשוי לחנה לבית דויץ ואב לחמישה ילדים.

נכדו הוא הסופר שלמה אפרתי.

==קישורים חיצוניים==
* [https://www.yavnet.org.il/viewpage_mobile.asp?pagesCatID=587&MemorialPage=1&Personkey=2DD00CD9738BBB51&siteName=kvYavne דף הנצחה לשלמה אפרתי ז"ל], אתר קהילנט
* 
* 
*

==הערות שוליים==

קטגוריה:ראשי המועצה האזורית חבל יבנה
קטגוריה:מזכירי הקיבוץ הדתי
קטגוריה:מזכירי קיבוצים
קטגוריה:קבוצת יבנה: אישים
קטגוריה:ישראלים ילידי בלגיה
קטגוריה:פעילים ציונים בהולנד
קטגוריה:אנשי העלייה החמישית
קטגוריה:פעילי הפועל המזרחי
קטגוריה:הרוגי טביעה ישראלים
קטגוריה:אישים הקבורים בקבוצת יבנה
קטגוריה:ישראלים שנולדו ב-1912
קטגוריה:ישראלים שנפטרו ב-1965
טלסקופ החלל AGILE

AGILE (ראשי תיבות באיטלקית של Astro‐Rivelatore Gamma a Immagini Leggero - גלאי הדמיה אסטרו-גמא קל משקל) הוא טלסקופ החלל ששוגר לחלל בשנת 2007 ונכון לאוגוסט 2023 נמצא בניצול.

==משימה==
AGILE היא משימה של סוכנות החלל האיטלקית לחקר מקורות קרני גמא וקרני רנטגן. על הלוויין הותקנו מספר מכשירים:

* רגש קרני גמא Gamma Ray Imaging Detector (GRID) שרגיש לאנרגיות MeV 50- GeV 30
* רגש קרני רנטגן SuperAGILE (SA) לאנרגיות בתחום 18 – 60 keV
* קלורימטר לגילוי התפרצויות אנרגיה Mini-Calorimeter (MCAL) בתחום KeV 350 - MeV 100
* מערכת סינון Anti-coincidence System (AC) לסינון מידע לא רלוונטי.

השיגור בוצע ב-23 באפריל 2007 ממרכז החלל סאטיש דאוון בעזרת משגר מדגם PSLV. כבר באותו יום נוצר קשר עם הלוויין על ידי מדעני מרכז הבקרה שנמצא בקניה. משם הנתונים מועברים מרכזי עיבוד נתונים באיטליה.

במהלך שנות פעילות מכשירי הלוויין העבירה מידע רב. בין היתר התגלו מקורות קרני גמא חדשים. על גילוי וניתוח קרני גמר מערפילית הסרטן לצוות הפרויקט בראשות מרקו טבאני הוענק פרס ברונו רוסי.

על בסיס הנתונים פורסמו מאמרים מדעיים רבים.

== קישורים חיצוניים ==

* 
* [https://www.asi.it/en/planets-stars-universe/alte-energie/agile/ תיאור הפרויקט]
* [http://www.agilescienceapp.it/wp/agilescienceen/ תיאור פעילות]

קטגוריה:טלסקופי חלל בחלקים הבלתי נראים של הספקטרום
קטגוריה:איטליה: מדע וטכנולוגיה
Ziyuan

תיאור לוויין מהדור הראשון (SBERS)
Ziyuan (בתרגום לעברית: משאב) היא סדרת לוויינים סינים מסוג חישה מרחוק. הלוויין הראשון שוגר בשנת 1999. מאז שוגרו לוויינים נוספים ומתוכננים שיגורים חדשים.

הסדרה כוללת שלושה דגמים:
* Ziyuan -1. שיגורים החלו בשנת 1999. רוב הלוויינים של הסדרה היו בשימוש משותף של סין וברזיל בהתאם להסכם שיתוף פעולה SBERS שנחתם בין המדינות. משקל היה 1450 ק"ג והם נבנו בשנחאי. מכשירים שהותקנו על הלוויין סיפקו נתונים ברגישות של כ-20 מ'. בעקבות חתימה לתוספת להסכם בשנת 2019 שוגר לוויין חדש לטובת ברזיל. משקל של לוויינים מתקדמים מדור זה גדל לכ-2,000 ק"ג ופאנל סולארי היה נותן חשמל בהספק של כ-2300 וא"ט. הם היו מתוכננים לעבודה במשך שלוש שנים. בסך הכול מדגם זה שוגרו 10 לוויינים, כולל שיגור בודד שנכשל.
* Ziyuan-2 היה בשימוש של מערכת הביטחון של סין. הלוויינים מסוגלים להגיע לרגישות של כ-2 מ'. השיגורים בוצעו בשנים 2002–2004. אורך חיים המתוכנן של הלוויין היה מספר שנים אך הם פעלו מעל ל-10 שנים מאז השיגור. לוויינים אלו הוחלפו על ידי לוויינים מסדרה Yaogan.
* Ziyuan-3 בשימוש של משרד משאבי טבע של סין. משקלו גדל ל-2,630 ק"ג והוא נותן נתונים ברגישות של עד 2.5 מ'. זה הלוויין הסיני הראשון שמסוגל לתת נתונים בתלת-מימד וברזולוציה גבוהה. הלוויין הראשון שוגר בשנת 2012 לאחר פיתוח של מספר שנים. הוא מצויד בפאנל סולארי וסוללת מצברים. נכון לשנת 2023 מתוכן שיגור של הלוויין הרביעי.

כל הלוויינים שוגרו ממרכז שיגור הלוויינים טאיואן ופועלים במסלול מסונכרן-שמש.
==קישורים חיצוניים==
* [https://spaceflight101.com/spacecraft/ziyuan-3/ תיאור לוויינים מדגם Ziyuan-3]
* [https://www.eoportal.org/satellite-missions/zy-1-02c#mission-status תיאור לוויינים מדגם Ziyuan-1]
* [https://web.archive.org/web/20070206001643/http://www.cbers.inpe.br/en/programas/faq.htm מידע על תוכנית SBERS]
* [https://space.skyrocket.de/doc_sdat/zy-3.htm מידע על שיגורים ולוויין]

קטגוריה:לוויינים סינים
קטגוריה:לווייני חישה מרחוק
מישאל וקנין

מישאל וקנין (נולד ב-25 ביוני 1971) הוא מנהל, דירקטור ואיש עסקים ישראלי. יו"ר דואר ישראל, וקודם לכן היה יו"ר חברת IBC.

==ביוגרפיה==

מישאל וקנין נולד באשדוד לרוזה ויעיש וקנין שעלו ממרוקו, הצעיר מבין ארבעת ילדיהם. הוא בעל תואר ראשון בכלכלה, מדע המדינה וסוציולוגיה, תואר שני במנהל עסקים ותואר שני במשפטים, כולם מאוניברסיטת בר-אילן.

שימש כעורך מוסף השבת של "גלובס" ולאחר מכן כעורך הכלכלי של "ידיעות אחרונות".

בנובמבר 1999 עזב את עולם העיתונות והצטרף לקבוצת אי. די. בי, שבה שימש כמנהל ההשקעות של חברת אלרון, זרוע ההשקעות בטכנולוגיה של הקבוצה.

בשנים 2001–2003 שימש יועץ כלכלי לשר האוצר סילבן שלום. בין היתר היה חבר בוועדה לרפורמה במס הכנסה שהמליצה על הטלת מס על רווחי הון בבורסה. ב-2003 הצטרף לחברת סלקום בתפקיד סמנכ״ל רגולציה ופיתוח עסקי. ב-2006, לאחר השתלטותו של נוחי דנקנר על סלקום והדחת מנכ"ל סלקום, יצחק פטרבורג, הודיע על התפטרותו מהחברה.

ב-2006 הצטרף כשותף לצוות המייסד של חברת התוכן הסלולרי לוגיה, בה שימש מנכ"ל משותף לצידו של קובי מרנקו. ב-2010 נמכרה לוגיה לתאגיד המדיה האמריקני מנדלאיי.

שימש דירקטור בחברות ערד השקעות ופיתוח תעשייה, נכסים ובניין, מטעי הדר, אשטרום נכסים, דויטשה ניירות ערך ישראל, מגדל חברה לביטוח ומגדל מקפת קרנות פנסיה, ודירקטור מטעם המדינה בתעשייה האווירית לישראל. ביולי 2021 מונה ליו"ר דירקטוריון מיזם הסיבים האופטיים IBC.

בשנת 2022 מונה על ידי שר התקשורת, יועז הנדל, ליו"ר דירקטוריון דואר ישראל. בתקופת כהונתו השתפרו משמעותית התוצאות הכספיות של החברה, אחרי 3 שנות הפסדים של 1.9 מיליארד ש"ח. הוא הוביל את תוכנית ההתייעלות של החברה, שכללה החלפת הנהלת החברה, פיטורי 1,050 עובדים ומעבר לאוטומציה. כתוצאה מההתייעלות, בחצי הראשון של 2023 הרוויחה החברה 29 מיליון ש"ח, לעומת הפסד של 176 מיליון ש"ח בתקופה המקבילה בשנה שעברה. השיפור נמשך גם בחצי השני של שנה זו.<ref></ref>

ב-17 ביולי 2023 הודח מתפקידו על ידי שר התקשורת שלמה קרעי והשר דודי אמסלם, שמשרדו ממונה על רשות החברות הממשלתיות. וקנין וחברת דואר ישראל עתרו לבג"ץ נגד ההדחה. היועצת המשפטית לממשלה, גלי בהרב-מיארה, הודיעה לשרים כי לא תגן בבג"ץ על ההדחה. בספטמבר 2023, הוציא בג"ץ צו ביניים להקפאת הדחתו של וקנין, והורה למדינה לנמק מדוע לא לבטל את ההדחה. ב-4 בינואר 2024 המליץ בג"ץ לשרים קרעי ואמסלם לבטל את פיטורי וקנין, ואם יסרבו לעשות זאת, בג"ץ צפוי לפסוק בעניין ולבטל את ההדחה בעצמו. קרעי הודיע לבג"ץ שהוא דבק בהחלטתו להדיח את וקנין. ב-7 במרץ 2024 ביטל בג"ץ את ההחלטה להדיחו.

==חיים אישיים==
וקנין הוא חובב פיוטים ותפילות. יזם וערך את פרויקט "סיור סליחות", להנגשה ושימור עולם הסליחות הספרדי. במסגרת הפרויקט ערך והוציא לאור את הספר "סיור סליחות" ושני אלבומי מוזיקה הכוללים את פיוטי הסליחות ותפילות הימים הנוראים. האלבום הראשון, "סיור סליחות גרסת בית הכנסת", כולל 60 ביצועים לפיוטי הסליחות ותפילות הימים הנוראים, בביצוע הרב חיים לוק וחברי אנסמבל הפיוט בראשות יאיר הראל. האלבום השני, "סיור סליחות גרסה עכשווית", כולל פרשנות מודרנית לתשעה פיוטי סליחות ותפילות בביצוע חברי אנסמבל הפיוט המארחים את הרב חיים לוק, שי צברי ונטע אלקיים.

במאי 2023 יצא לאור הספר "סיור סליחות" בעריכתו.

נשוי ליעל, מורה בחינוך המיוחד, אב לארבעה. מתגורר ברחובות.

==קישורים חיצוניים==

* 

==הערות שוליים==

קטגוריה:בוגרי אוניברסיטת בר-אילן
קטגוריה:מנכ"לים ישראלים
קטגוריה:דירקטורים ישראלים
קטגוריה:עורכי עיתונים כלכליים ישראלים
קטגוריה:דואר ישראל
קטגוריה:ישראלים שנולדו ב-1971
מערכה (לבנון)

מערכה (בערבית: معركة) היא עיירה בנפת צור, בדרום לבנון (בעיתונות העברית נכתב שמה לעיתים, מערקה).

== גאוגרפיה ==
מערכה שוכנת 90 קילומטרים דרומית מביירות, בגובה 270 מטר מעל פני הים. שטחה כ-20 קמ"ר.

== מקור שם ==
החוקר הבריטי בן המאה ה-19 אדוארד הנרי פאלמר כתב שפירוש השם "מערכה" הוא "שדה קרב", כלומר מונח הדומה בהוראתו למקבילו בשפה העברית.<ref>Palmer, 1881, p. [https://archive.org/stream/surveyofwesternp00conduoft#page/29/mode/1up 29]</ref>

== היסטוריה ==
הכפר נזכר ברישומי המס העות'מאניים של שנת 1596. אז, הוא השתייך לנפת (נהייה) תבנין במחוז (ליווה) של צפת, והתקיימו בו 119 בתי אב ושלושה רווקים, כולם מוסלמים. תושבי הכפר שילמו שיעור מס קבוע בסך 25% על מוצרים חקלאיים, כגון חיטה, שעורה, עצי זית, עצי פרי, כותנה, עיזים וכוורות, בנוסף להכנסות מזדמנות; סך הכל 13,350 אקצ'ה.<ref name="Hutteroth">Hütteroth and Abdulfattah, 1977, p. 180</ref><ref>Note that Rhode, 1979, p. [https://www.academia.edu/2026845/The_Administration_and_Population_of_the_Sancak_of_Safed_in_the_Sixteenth_Century 6] writes that the register that Hütteroth and Abdulfattah studied was not from 1595/6, but from 1548/9</ref>

חוקר ארץ ישראל הצרפתי ויקטור גרן ביקר ביישוב בשנת 1875, ומצא "בורות מים חצובים בסלע, מזוזות ומשקופים של דלתות ואבני גזית עתיקות למראה, משוקעות בקירותיהן של בקתות חדשות". הוא הבחין בגזעי עמודים מונולותיים במסגד שבכפר, והציע שמקורן בכנסייה ששכנה במקום קודם לכן. לדבריו, באותה העת חיו בכפר 700 מתואלים (לבנונים שיעים).

בשנת 1881, הכפר נסקר במסגרת "סקר ארץ ישראל המערבית" של הקרן הבריטית לחקר ארץ ישראל, ותואר כך: "כפר, בנוי מאבן, ובו כ-400 מתואלים, שוכן על פסגה שטוחה, מוקף בגנים, זיתים, תאנים, דקלים ואדמה פורייה. במקום מעיין וחמישה בורות מים".<ref>Conder and Kitchener, 1881, SWP I, p. [https://archive.org/stream/surveyofwesternp01conduoft#page/93/mode/1up 93]</ref>

הכפר, שתושביו שיעיים, נחשב על ידי צה"ל בזמן המערכה ברצועת הביטחון כ"מרכז טרור שיעי".

ב-4 במרץ 1985, במסגרת המערכה ברצועת הביטחון, אירע פיצוץ במסגד בכפר ובו נהרג מנהיג החמושים באזור, מוחמד סעד.<ref>Middle East International No 265, 20 December 1985, Publishers: Lord Mayhew, Dennis Walters MP; Jim Muir p. 16</ref> 15 בני אדם נהרגו בפיצוץ.<ref name="Hijazi">Ihsan A. Hijazi, [https://www.nytimes.com/1985/03/05/world/blast-in-lebanon-kills-15-in-mosque.html 'Blast in Lebanon kills 15 in mosque,'] The New York Times 5 March 5, 1985.</ref>

== הערות שוליים ==

קטגוריה:רצועת הביטחון
קטגוריה:המערכה ברצועת הביטחון
קטגוריה:מחוז דרום לבנון: יישובים
ההפיכה הצבאית בגבון (2023)

ההפיכה הצבאית בגבון היא הפיכה צבאית שהתרחשה ב-30 באוגוסט 2023 בגבון שבמרכז אפריקה, כאשר דקות ספורות לאחר הודעת ועדת הבחירות הארצית על זכייתו של נשיא גבון עלי בונגו בכהונה שלישית בבחירות הכלליות בגבון (2023) , הודיעה קבוצה של 12 קצינים בכירים בצבא גבון כי תפסה את השלטון במדינה.

== הרקע להפיכה ==

עלי בונגו כיהן כנשיא גבון מאז אוקטובר 2009, כשירש את אביו עומר לאחר מותו. ב-2016 פרצו מהומות בגבון אחרי ההודעה על ניצחונו של בונגו ובחירתו לכהונה שנייה. הממשלה ניתקה את הגישה לאינטרנט לכמה ימים כדי לפגוע בהתארגנות למהומות.

ב-2019 נעשה ניסיון הפיכה צבאית במדינה, אך הוא נכשל ומארגניה נשלחו למאסר.

כחודש לפני ההפיכה בגבון, נעשתה הפיכה דומה בניז'ר.

== ההפיכה ==
ב-26 באוגוסט 2023, התקיימו במדינה בחירות לנשיאות, בהן התמודד בין השאר הנשיא המכהן עלי בונגו לכהונה שלישית. מעת סגירת הקלפיות הודיעה הממשלה על עוצר לילי ברחבי המדינה וניתוק הגישה לאינטרנט מחשש למהומות. מה שהעלה את החשש להטיית תוצאות הבחירות. מבצעי ההפיכה אף טענו כי היה מחסור במשקיפים בינלאומיים בבחירות, וגם הושעו חלק מהשידורים הזרים, מה שהוסיף על חשדותיהם וטענותיהם לפגיעה בטוהר הבחירות.

בבוקרו של 30 באוגוסט הודיעה ועדת הבחירות הארצית על זכייתו של עלי בונגו בבחירות, לאחר שקיבל שני שלישים מקולות המצביעים. דקות ספורות לאחר פרסום תוצאות ההצבעה, התייצבו קבוצה של 12 קצינים בכירים בצבא גבון מול המצלמות, והודיעו בשידור חי בטלוויזיה כי תוצאות הבחירות מבוטלות, והם נוטלים לידיהם את השלטון. לטענתם, הם מייצגים בכך את כל כוחות הביטחון במדינה, שטוענים לזיוף תוצאות הבחירות. עוד הודיעו כי כל גבולות המדינה סגורים עם הודעה חדשה ומוסדות המדינה פורקו.

הנשיא המודח, עלי בונגו, מוחזק במעצר בית על ידי מבצעי ההפיכה. בנו נעצר ומואשם בבגידה. בונגו פרסם סרטון מן המעצר בו קרא לבעלי בריתו ולהמון "תעשו רעש" במחאה על ההפיכה.

ההפיכה שמה קץ ל-56 שנות שלטון משפחת בונגו במדינה. בריגדיר גנרל ברייס אוליגוי, מפקד המשמר הרפובליקאי, מונה כנשיא זמני על ידי החונטה הצבאית.

== בעקבות ההפיכה ==
מיד לאחר ההפיכה הודיעה חברת הכרייה הצרפתית Eramet הודיעה על השהיית עבודתה בגבון, ומניית החברה נפלה ב-17%. לאחר יומיים הודיעה החברה כי תחדש את פעילותה.<ref></ref> 

== ראו גם ==
* ההפיכה בניז'ר (2023)

== הערות שוליים ==

קטגוריה:2023 בפוליטיקה
קטגוריה:הפיכות צבאיות
קטגוריה:גבון: היסטוריה
קטגוריה:גבון: פוליטיקה
סלע (לבנון)

סלע (בערבית: سلع) או סלעא, הוא כפר בנפת צור בדרום לבנון.

== היסטוריה ==
חוקר ארץ ישראל הצרפתי ויקטור גרן ביקר בכפר בשנת 1875 וכתב כי במקום 250 מתואלים (שיעים לבנונים). הוא ציין כי הוא מצא בכפר גת עתיקה, "מכסה של ארון קבורה עם קרנות", ארון קבורה "אשר באחד מקצותיו יש בליטה גדולה בתבנית מזבח" ובור קבורה גדול. בסמוך לכפר, הוא ראה את שרידיו של כפר קטן שנהרס כמעט עד היסוד, בשם ח'רבת פינון.<ref></ref>

בשנת 1881, סלע נסקר במסגרת "סקר ארץ ישראל המערבית" של הקרן לחקר ארץ ישראל, ותואר כ"כפר, בנוי מאבן ומחומרים טובים, ובו כ-200 [...] מתואלים".<ref>Conder and Kitchener, 1881, SWP I, p. [https://archive.org/stream/surveyofwesternp01conduoft#page/94/mode/1up 94]</ref> עוד נכתב כי במקום מעיין רב שנתי, בנוי באבן.<ref>Conder and Kitchener, 1881, SWP I, p. [https://archive.org/stream/surveyofwesternp01conduoft#page/105/mode/1up 105]</ref> לדברי הסוקרים, זהו אתר עתיק; הם זיהו גבעה מדורגת בטרסות, שישה סרקופגים ושתי בתי בד בקרבת הכפר.<ref name="SWP139">Conder and Kitchener, 1881, SWP I, p. [https://archive.org/stream/surveyofwesternp01conduoft#page/139/mode/1up 139]</ref>

== הערות שוליים ==

קטגוריה:מחוז דרום לבנון: יישובים
ולדיסלב גודיק

ולדיסלב גודיק (בפולנית Władysław Godik, נודע גם בשמות: Willy Godik, Godick, Godnick, Vladislav Godik) (1 באפריל 1892 - 18 בדצמבר 1952) היה זמר, שחקן ובמאי יהודי פולני בתיאטרון פולני, רוסי ויידיש.<ref></ref>

==ביוגרפיה==
נולד בזלאטופיל ליד קייב, אוקראינה, עבר עם משפחתו לוורשה, שם השלים שני סמסטרים במכון הווטרינרי ב-1911. עם זאת, מסיבות פוליטיות, הוא נאלץ לעזוב לרוסיה באותה שנה, שם החל להרוויח כסף על ידי הופעה בקרקס בחרקוב. אחר כך ניגן באופרטה בקייב.

הוא שיחק בקטע הדרמטי של הזמיר ובשנת 1911 החל לשחק במקצועיות בגרשאנווויטש בוויטבסק, כשגילם את ביינושל בפינטלה יד. במהלך מלחמת העולם הראשונה השתתף באופרטות הרוסיות של קרוטשינין ולאחר מכן בכמה אופרטות גרמניות. ב-1909 הופיע ברדום בלהקת האופרטה הפולנית של שרנצקי, ושיחק בשולמיס, ואז הקים תיאטרון ריווי בשפה הפולנית בשם מיראז'. כעבור חצי שנה הצטרף ללהקת הנודדים של זיגמונט טורקוב ואסתר רחל קמינסקה. הוא שיחק ארבע שנים בתיאטרון המרכזי ובילה שנה אחת בווילנה עם מורבסקי.

בשנים 1915–1918 הופיע בתיאטרון הרווי בווינה, וזכה לתהילה כקונצרן. ב-1918 חזר לפולין לאחר שזו זכתה בעצמאותה. בשנים 1920–1928 הופיע, בין היתר, עם בתיאטרון עזאזל, תיאטרון יידיש קטן. במהלך תקופה זו, הוא היה נשוי ככל הנראה לאולה לילית. בין השנים 1920–1928 הופיע בתיאטרון הבימה. הוא הפך למוניטין כעורך כנסים (מאסטר טקסים). ב-1918 חזר לפולין ובשנת 1925 שכנע את אשתו אולה לילית להצטרף אליו בהקמת "התיאטרון היידיש קלינקונסט עזאזל". ב-1928 היה כנס תיאטרון התיאטרון המשולב עזאזל - סמבטיון והופיע בתיאטרון היידיש לאמנות בוורשה (Varsever Yidisher Kunst-teater; VYKT). ב-1931 הוא ולילית הופיע לראשונה באמריקה, ברסיטלים וב"הנערה מוורשה". הוא חזר עם לילית לפולין וב-1935 היא חזרה לאמריקה. ב-1939 עם התחלת הפלישה הגרמנית לפולין ברח מהנאצים על ידי כניסה לברית המועצות דרך ביאליסטוק.

גודיק בתפקיד החייט ליברמן בסרט Ulica Graniczna
בשנת 1942 הצטרף גודיק לצבא האדום ונפצע בקרב.<ref></ref> לאחר שהחלים הופיע במוסקבה ואחרי 1944 בתיאטרון הצבא הפולני בלודז'. מ-1946 ועד מותו שיחק בתיאטרון הפולני בוורשה, שם נפטר ב-1952.

תפקידו הקולנועי הידוע ביותר הוא החייט ליברמן בסרט Ulica Graniczna בבימויו של אלכסנדר פורד ב-1948.

בהתאם לצו של נשיא פולין, בולסלאב ביירוט, שנחתם ב-10 בספטמבר 1952, הוענק לו צלב הקצין של עיטור מסדר פולוניה רסטיטוטה על הישגיו בתחום התרבות והאמנות.

הוא נקבר בשדרת המצטיינים בבית הקברות הצבאי פובזונקי בוורשה. בנו גיורא גודיק עלה לישראל והיה אמרגן.

==קישורים חיצוניים==

==הערות שוליים==

קטגוריה:נפטרים ב-1952
קטגוריה:ילידי 1892
קטגוריה:יהודים אנשי הצבא האדום במלחמת העולם השנייה
קטגוריה:שחקני תיאטרון יהודים פולנים
קטגוריה:שחקני תיאטרון יידיש
צדיקין (לבנון)

צדיקין (בערבית: صديقين, נהגה ס'ידיקין), לעיתים ס'דיקין או סדיקין, היא עיירה קטנה בדרום לבנון, המשתייכת לנפת צור, מחוז דרום לבנון. העיירה ממוקמת 2 ק"מ דרומית לקאנא, ליד הכביש הראשי לתבנין, 12 ק"מ צפונית לגבול ישראל–לבנון.

== היסטוריה ==
=== התקופה העות'מאנית ===
צדיקין נזכרת ברישומי המס העות'מאניים של שנת 1596 כחלק מנפת תבנין במחוז צפת, ונמנתה בה אוכלוסייה של 46 בתי אב, כולם מוסלמים. תושבי הכפר שילמו שיעור מס קבוע של 25% על מוצרים חקלאיים, כגון חיטה, שעורה, גידולי קיץ, עצי פרי, עיזים וכוורות, בנוסף להכנסות מזדמנות; סך הכל 10,752 אקצ'ה.<ref name="Hutteroth">Hütteroth and Abdulfattah, 1977, p. 179</ref><ref>Note that Rhode, 1979, p. [https://www.academia.edu/2026845/The_Administration_and_Population_of_the_Sancak_of_Safed_in_the_Sixteenth_Century 6] writes that the register that Hütteroth and Abdulfattah studied was not from 1595/6, but from 1548/9</ref>

בשנת 1875, חוקר ארץ ישראל ויקטור גרן ביקר במקום וכתב: "כאן ראיתי כמה גתות עתיקות חצובות בסלע ושרידי בניין שפיארו לפנים עמודים ודומה שהיה בית-כנסת בימי קדם. אכן הוא היה מכוון מדרום לצפון, ככיוון הרגיל של בתי-הכנסת הקדומים בארץ-ישראל [...]".

בשנת 1881, צדיקין נסקרה במסגרת "סקר ארץ ישראל המערבית" של הקרן לחקר ארץ ישראל. הסוקרים כתבו כי הכפר "בנוי מאבן, ויש בו הרבה בתים הרוסים; חיים בו כ-150 מתואלים; הוא מוקף בתאנים, גנים ואדמה פורייה המתאימה לחקלאות. מקור המים בכפר מבורות מים וממעיין עין אל תוזה".<ref>Conder and Kitchener, 1881, SWP I, p. [https://archive.org/stream/surveyofwesternp01conduoft#page/94/mode/1up 94]. תרגום חופשי לעברית</ref> עוד הם ציינו: "יש שרידים של אתר נוצרי קדום בכפר הזה; כמה אבנים מסותתות ועליהן צלבים מפוזרות באתר; יש גם בורות מים חצובים, קברים, בתי בד וגתות. האתר הקדום שכן לצפונו של הכפר בן-זמננו".<ref>Conder and Kitchener, 1881, SWP I, p. [https://archive.org/stream/surveyofwesternp01conduoft#page/138/mode/1up 138]. תרגום חופשי לעברית</ref>

=== לבנון ===
במאי 1988, במסגרת המאבק בין שתי המיליציות השיעיות אמל וחזבאללה, תקפו כוחות של אמל את כוחות חזבאללה בצדיקין. לאחר שלושה ימי לחימה, בהם נהרגו כחמישים איש, הצליחו לוחמי אמל לכבוש את העיירה. באותה העת היה זה המעוז האחרון של חזבאללה בדרום לבנון.<ref>Hirst, David (2010) Beware of Small States. Lebanon, battleground of the Middle East. Faber and Faber. p.235</ref>

בנובמבר 2011 אירע פיצוץ במחסן תחמושת של חזבאללה בחורשה סמוך לעיירה.

ב-19 במאי 2021, במהלך מבצע שומר החומות, שוגרו מצדיקין ארבע רקטות אל עבר צפון הארץ.<ref name=":0"></ref> כיפת ברזל יירטה רקטה אחת, אחרת נפלה בשטח פתוח ושתיים נוספות נפלו בים. צה"ל השיב באש תותחים לכיוון מקור הירי, ככל הנראה בפאתי צדיקין.<ref></ref>

==הערות שוליים==

קטגוריה:רצועת הביטחון
קטגוריה:מחוז דרום לבנון: יישובים
שאמו נאג' (רוקח)

שאמו נאג (במקור עד 1905 שאלאמון (שלמה) גרוס,<ref>Az engedélyt tartalmazó BM rendelet száma/évszáma: 107113/1905. Forrás: MNL-OL 30801. mikrofilm 569. kép 2. karton. Névváltoztatási kimutatások 1905. év 11. oldal 15. sor</ref> בהונגרית: Nagy Samu; בקטרולאנטהאזה, 20 בדצמבר 1866 – בודפשט, 25 בנובמבר 1945)<ref></ref> היה רוקח יהודי-הונגרי, סופר מקצועי בתחום התרופות, עורך עיתונים מקצועיים בתחום הפרמצבטיקה. שאמו נאג' היה איש רב פעלים מהיותו רוקח, מנהל מפעלים וחברות, איש עסקים, יצרן, עד עורך עיתונים. בכ-15 שנים מחייו פעל בטרנסילבניה.

== ביוגרפיה ==
שלמה גרוס נולד במשפחה יהודית בצפון־מזרח הונגריה כבנם של ישראל גרוס, חקלאי בעל משק מהעיירה נירבקטה ושל אסתר קליין. הוא השלים את בית הספר התיכון שלו בדברצן. את לימודיו העל תיכוניים המשיך באוניברסיטה בבודפשט (כיום שמה אוניברסיטת אטווש לוראנד). הוא נרשם ב-1888, אך קטע את לימודיו והפך למנכ"ל "מפעל סבון M הראשון" באויפשט. (כיום רובע 4 של בודפשט). הוא השלים את לימודיו וקיבל תואר רוקח ב-1891. הוא התמחה בבית המרקחת בשם "השילוש הקדוש" (Szentáromság) של אמיל בודאי בבודפשט.

הוא היה:
* העורך של "כתב העת הפרמצבטי" (1894–1898) (Gyógyszerészeti Közlöny)
* העורך של "הרוקח" A Gyógyszerész) (1914–1895))
* נשיא איגוד בתי הזיקוק לנפט של הונגריה עילית (1910)
* יצרן ואזלין ובנזין
* הבעלים המשותף של בית המרקחת אפוסטול בבודפשט.
* ניהל את בית המרקחת רמן-Remény (תקווה) בטורדה,
* לאחר מלחמת העולם הראשונה, עסק תחילה בהקמת מחסני תרופות להקלת המחסור בתרופות שנוצר לאחר המלחמה
* רוקח בטשנד (1916–1927) וניהל את בית המרקחת בשם "אריה הזהב"
* המייסד והעורך (1923–1928) של כתב העת הרשמי של אזור טרנסילבניה ובאנאט של איגוד הרוקחים הרומני, (1923–1928) בשם Revista Farmaciei - Gyógyszerészeti Folyóirat, שם פרסם מחקר המציג את הביוגרפיה והעבודה של הרופא, הרוקח ופרופסור באוניברסיטה, ראש חוג, ד"ר דיולה אוריינט (קלוז', 1925).
* גם יומן הכיס הדו-לשוני של רוקחים פורסם בפיקוחו (1924–1928)

הוא חזר לבודפשט בשנת 1931 והפך למנהל המשרד של כמה כתבי עת בענייני פרמצבטיקה.

נאג' הובא למנוחות בבית הקברות היהודי ברחוב קוזמה בבודפשט.

== חייו הפרטיים ==
אשתו הראשונה הייתה מרגיט, בתם של עורך הדין יוז'ף סורגר ושל מריה דויטש, לה נישא ב-21 ביוני 1898 בדברצן.<ref></ref> רעייתו השנייה הייתה ארנסטין שלזינגר.

== לקריאה נוספת ==
* פאל גויאש: חייהם ויצירותיהם של סופרים הונגרים. בודפשט, האגודה ההונגרית של ספרנים וארכיונאים, 1939-2002.
* [https://mek.oszk.hu/03600/03628/html/ לקסיקון ספרותי הונגרי ברומניה: סיפורת, כתיבה ציבורית, ספרות מדעית]. .
* לקסיקון יהודי הונגרי. 1929. עורך פטר אויווארי. [https://mek.oszk.hu/04000/04093/html/0633.html גישה מקוונת]

== ראו גם ==
* ביוגרפיה: כתב עת פרמצבטי, 1925.(Gyógyszerészeti Folyóirat)
* ויאוריקה קוקו: כתבי עת לתרופות טרנסילבניות בין שתי מלחמות העולם. כתב העת קורותנו (Korunk), 12/1982.

== קישורים חיצוניים ==
* [https://www.gyogyszeresztortenet.hu/wp-content/uploads/2013/10/Nagy-Samu-Grósz.pdf נאג' שאמו ביוגרפיה]

== הערות שוליים ==

קטגוריה:רוקחים יהודים הונגרים
קטגוריה:אנשי עסקים יהודים הונגרים
קטגוריה:עורכי עיתונים יהודים הונגרים
קטגוריה:ניצולי השואה
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1866
קטגוריה:הונגרים שנפטרו ב-1945
סרג'י דארדר

סרג'י דָארְדֵר מוֹל (בספרדית: Sergi Darder Moll; נולד ב-22 בדצמבר 1993) הוא כדורגלן ספרדי המשחק בעמדת הקשר המרכזי במיורקה מהלה ליגה. ידוע בראיית המשחק המרשימה שלו ונחשב לאחד מהקשרים הבולטים בלה ליגה.

== קריירה ==
=== אספניול ומלאגה ===
דארדר נולד בארטה שב, ושיחק בשני מועדונים מקומיים לפני שהצטרף לאספניול בקיץ 2007, בגיל 13. עונתו הראשונה בקבוצה הבוגרת הייתה 2011/2012, כאשר שיחק בקבוצת המילואים בליגה הרביעית בספרד.

ביולי 2012, דארדר חתם במאלגה, ושיחק בקבוצה השנייה, גם בליגה הרביעית. בשנה שלאחר מכן הוא הרשים את מהמן הקבוצה הראשונה ברנד שוסטר שזימן אותו לקדם העונה, שם כבש שני שערים, כולל אחד בתבוסה 3–2 לאסטון וילה בוילה פארק ב-10 באוגוסט.

ב-14 באוגוסט 2013, פורסם שדארדר הועלה רשמית לסגל הראשי. הוא ערך את הופעת הבכורה שלו בלה ליגה שלושה ימים לאחר מכן, בהפסד 1–0 בחוץ מול ולנסיה.

דארדר חתם על חוזה מקצועי עם מאלגה ב-4 בנובמבר 2013, שנמשך עד 2017. הוא הבקיע את שערו הראשון עבור האנדלוסים ב-31 במרץ של השנה שלאחר מכן, השער המנצח בניצחון 2-1 על ריאל בטיס באצטדיון בניטו ויימרין.

=== ליון ===
ב-30 באוגוסט 2015, דארדר הצטרף לאולימפיק ליון בחוזה לחמש שנים, תמורת 12 מיליון אירו. הופעת הבכורה שלו בליג 1 הגיעה ב-20 בספטמבר, כשנכנס כמחליף באמצע המחצית השנייה של המשחק שנגמר בתיקו 1-1 נגד מארסיי.

=== חזרה לאספניול ===
ב-1 בספטמבר 2017, דארדר חזר לאספניול לאחר שהסכים להשאלה לשנה עם סעיף רכישה של 8 מיליון אירו. ההעברה הפכה לקבועה ב-5 במרץ 2018 לאחר שהשחקן ערך מספר נדרש של הופעות לפי חוזה ההשאלה, והוא חתם על חוזה לחמש שנים שנכנס לתוקף ב-1 ביולי.

ב-25 באוגוסט 2022, דארדר חתם על הארכת חוזה עם אספניול עד 2026.

=== מיורקה ===
ב-11 באוגוסט 2023, לאחר הירידה של אספניול לליגה השנייה, חתם דארדר על חוזה לחמש שנים עם מיורקה, שנשארה בלה ליגה ואף סיימה במקום ה-9. דארדר קיבל את המספר 10, וערך את הופעת הבכורה שלו יום לאחר החתימה, כשנכנס כמחליף במחצית השנייה במשחק נגד לאס פאלמאס, שנגמר ב-1-1. דארדר אף בישל את השער היחיד של מיורקה במשחק.

== קריירה בינלאומית ==
כל רמות הנוער מורכבות, דארדר כבש 12 שערים עבור ספרד בסך הכל לאורך הקריירה שלו בכל רמות הגילאים של הנבחרת. הופעת הבכורה שלו בנבחרת הגיעה ב-14 בנובמבר 2013, כששיחק את 35 הדקות האחרונות של מפגש חוץ נגד בוסניה במוקדמות יורו 2015.

== תארים ==
;אספניול
* הליגה הספרדית השנייה (1): 2020/21

==קישורים חיצוניים==

קטגוריה:כדורגלנים ספרדים
קטגוריה:ספרדים שנולדו ב-1993
קטגוריה:כדורגלני מאלגה
קטגוריה:אולימפיק ליון
קטגוריה:כדורגלני אספניול
קטגוריה:כדורגלני מיורקה